A 2001. Modellév BMW újdonságai:
R 1150 RT,	K 1200 RS,
R 1150 R,    R 1200 C INDEPENDENT,
BMW Integrál ABS

	TARTALOMJEGYZÉK

	A 2001-es modellév újdonságainak összefoglalása				2

	Az új R 1150 RT
	A tökéletes túramotor								2

	Az új K 1200 RS										Még komfortosabb és biztonságosabb túramotor				4

	Az új R 1150 R
	Tökéletes utazási élmény roadsteren						6

	Az új R 1200 C Independent
	Extravagáns Cruiser								9

	Új fokmérő az aktív biztonság és féktechnológia területén:
	BMW motorkerékpár a forradalmian új integrál ABS fékkel			10

					

Összefoglaló a 2001-es modellév BMW újdonságairól
Négy új modell, egy forradalmian új fékberendezés

München. Még soha ezelőtt nem voltak 77-éves történeti időszakuk alatt ilyen sikeresek a BMW motorkerékpárok: világszerte több, mint 70 000 db-os átadással zárta  a BMW AG kereskedelmi részlege a 2000-es rekordévet – sorban a nyolcadikat. A két nemrég bevezetett újdonság, az R 1150 GS és az F 650 GS a felfelé ívelő bestseller listára kerültek.

A 2001-es évre Európa vezető motorkerékpár gyártója egyszerre négy attraktív modellel jelenik meg az 500 cm3 feletti kategóriában – ezek az R 1150 RT, az R 1150 R, az R 1200 C Independent és a K 1200 RS.

Mindehhez hozzájárul még a BMW forradalmi új fékberendezése, a BMW integrál ABS. A BMW tovább szélesíti a világ motorkerékpár-piacán szerzett technológiai vezető pozícióját, a környezet, a motorvezérlő elektronika, a szabályozott katalizátor valamint az aktív utazási biztonság terén.

				
Az új R 1150 RT: a tökéletes túramotor

Több, mint öt éves gyártási szakasz után 2001 tavaszán az R 1100 RT –t az új 1150 RT váltja fel.  Az 1999 őszén bevezetett R 1150 GS-hez és az új R 1150 R-hez hasonlóan az R 1150 RT is nagyobb és erősebb, szabályozott katalizátorral szerelt motorral és hatfokozatú sebességváltóval rendelkezik.

A műszaki fejlődés azonban nem csak a meghajtás szempontjából, hanem a fékberendezés és ezáltal az aktív biztonság szempontjából is előnyös. Az R 1150 RT sorozatgyártásban BMW integrál ABS fékberendezéssel, ebben az esetben a teljes integrál kivitellel rendelkezik.

Új többek között a kényelmesebb vezetőülés, a kerekek, az első sárvédő, a két ködfényszóróval épített ikerfényszóró és a felső borítás. Ez a szó igazi értelmében  egy olyan „Face lift”-et  eredményezett, hogy módosult a homlokrész formatervezése és így szemmel látható az R 1150 RT megnövekedett menetdinamikája.  Az új 1150 RT tehát még dinamikusabb és jobban kezelhető, kényelmesebb és biztonságosabb lett – egy tökéletes túramotorkerékpár.

Megnövelt lökettérfogat, teljesítmény és nyomaték

Az R1150 GS-hez és R 1150-hez hasonlóan most az R 1150 RT lökettérfogatát is megnövelték 1085 cm3-ről, 45 cm3-el 1130 cm3-re.
A kompresszió viszonyt is megemelték egyúttal 10,7:1-ről 11,3:1-re.
A digitális motorszabályozást szintén a Motronic MA 2.4 vezérlőegység szabályozza. A kipufogógáz tisztítás természetesen szabályozott katalizátorral történik.

A műszaki változások lényeges eredménye: az R1150 RT motorkerékpár nagyobb teljesítményű. A négyszelepes, kéthengeres motor teljesítménye ezáltal 7250 f/perc-nél az eddigi 66 kW (90 LE) helyett 70 kW-ra (95 LE) emelkedett és 5500 f/perc-nél 95-ről 100 Nm-re emelkedett a nyomaték. Még figyelemreméltóbb az a tény, hogy a nyomatékértékek változása teljesebb lett az egész fordulatszám tartományban. A 3000 f/perc-6500 f/perc fordulatszám tartományban folyamatosan áll rendelkezésre a több, mint 90 Nm-es nyomatékérték, mely erősebb húzás- és tolásértékeket eredményez.

Új sebességváltó hatodik, overdrive fokozattal

Az új 1150 RT motorkerékpár erőátvitele hidraulikusan működtetett tengelykapcsolóval történik, melynek működtető karja három fokozatba állítható. Ehhez párosul a hatfokozatú sebességváltó, mely az eddigi ötfokozatú sebességváltóval szemben sokkal kényelmesebben és pontosabban kapcsolható. Az R 1150 GS-hez hasonlóan az R 1150 RT sebességváltója is inkább a kényelmes túramotorozás célját szolgálja. Ennek következtében itt is hosszabb a hatodik fokozat, tehát mint overdrive fokozat működik; csökken a fordulatszám, ezen keresztül a zajszint, a rezgés és a tüzelőanyag fogyasztás.

Könnyebben kezelhető és biztonságosabb – nagyobb utazási  élmény

Nem csak szemmel láthatóan, hanem műszakilag is lényegesen megváltoztak a futómű kerekei. Az R 1150 RT az R 1100 S-hez és az R 1150 R-hez hasonlóan kecsesebb, könnyebb ötküllős könnyűfém kerekeken gördül. 

Az első kerék mérete (3,50 x 17/120/70 ZR 17-es gumiabronccsal) változatlan maradt. A hátsó kerék mérete (eddig 4,50 x 18/160/60 ZR 18-as gumiabronccsal) most 5,00 x 17 mely által az R 1150 RT típusnál is lehetőség nyílt a legfiatalabb gumiabroncs generáció használatára. Még nagyobb lett a menetstabilitás, javult a kezelhetőség és ezzel együtt növekedett az utazási émény.

 BMW integrál ABS és EVO-fékberendezés - ennél a típusnál szériafelszereltség a teljes integrál kivitel

Az első kerék az újonnan kifejlesztett EVO-fékberendezéssel kerül legyártásra, ezen túlmenően az R 1150 RT motorkerékpár  sorozatgyártásban az egész világon a forradalmian új BMW integrál ABS fékberendezéssel rendelkezik – a túramotorkerékpár modellek karakteréhez illően teljes integrál kivitellel; mely azt jelenti, hogy mind a kézifékkar, mind a lábfékkar egyidejűleg működteti az első- és hátsó kerékféket. A fékezés tehát még kényelmesebbé, hatásosabbá és biztonságosabbá vált.

(Az EVO fékberendezés és a BMW integrál ABS részletes leírását a BMW motorkerékpár program 11. fejezete, valamint a csatolt CD tartalmazza).

Sikeres „Face lift” az ikerfényszóró bevezetésével, új homlokborítás 

Az új ikerfényszórók a két beépített ködfényszóróval, a megfelelően illesztett homlokborítással és az első kerék újonnan formatervezett sárvédőjével a szó igazi értelmében vett „Face lift”, mely a kecses, ötágú könnyűfém kerekekkel együtt még biztosabb megjelenést kölcsönöz.

Négyféle szín

Az R 1150 RT kiválasztásához négyféle szín áll rendelkezésre: aquamint-metál, titanezüst-metál, sötétkék-metál és piros 3-metál, az ülések mindegyik esetben fekete színűek.

Iker fényszóró és ködfényszóró

Az új fényszóró és homlokborítás új arcot kölcsönöz az R 1150 RT motorkerékpárnak. A K 1200 RS-hez és a K 1200 LT-hez hasonlóan itt is ikerfényszóró került beépítésre. Az R 1150 RT kiegészítőleg két oldalsó ködfényszóróval is rendelkezik.
A homlokborítás – a fényszóróhoz illesztve – teljesen új formát kapott. Ez vonatkozik a fényszóró tartókeretre, a szélterelőre és a szerelvényfal alatt lévő alsó és belső borításra is. A szélterelő méreteiben nem változott, hasonlóan az elődjéhez egy a baloldali kormányarmaturán elhelyezett billenőkapcsolóval állítható. Így a vezető méretének és vezetési stílusának, a szélnek és időjárásnak megfelelően, tetszés szerint állítható. A borítás szél- és időjárásvédelme változatlanul ragyogó.

Kényelmesebb vezetőülés

A vezetőülés vonala és kárpitborítása új és még jobban tartja a comb felsőrészt, kényelmesebb és ergonómiailag optimálisabb az üléshelyzet. Az ülést 805, 825 és 845 mm-es magasságra lehet állítani. Alacsonyabb vezető részére a régi, alacsonyabb 780, 800 és 820 mm-es üléskivitel is kapható. Mint rendes túramotorhoz illik, az R 1150 RT is sorozatban rendelkezik poggyásztartóval, integrált poggyászkerettel és két oldalkofferral.

Előkészületben a navigációs rendszer

Opcióként rendelkezésre áll többek között a fűthető markolat, rádióelőkészítés a magashangkiemelővel épített hangszórókkal, rádiósmagnó és többszólamú kürt. Különleges tartozékként többek között a következők rendelhetők: topcase, tankra szerelt poggyásztartó, hengervédő borítás, riasztó. Előkészületben van a K 1200 LT-hez hasonló navigációs rendszer. 

Az új K 1200 RS
Még biztonságosabb, kényelmesebb sport túramororkerékpár

A BMW az 1997-ben bevezetett K 1200 RS sport túramotorkerékpárt módosította, mellyel ügyfeleinek észrevételeit, kívánságait vette figyelembe. A fő célkitűzés, a túramotorozás javítása, tehát a szél és időjárási viszonyok védelmének optimalizálása, valamint a vezető és utas ergonómiai feltételeinek teljesítése teljes mértékben sikerült.

Mindehhez párosul a 2001 tavaszától a K 1200 RS típusba épített Evo-elsőfékberendezés, és a sorozatban szerelt, új forradalmi BMW integrál ABS, a modell sportos karakteréhez illően részben integrál kivitellel. Ez azt jelenti, hogy a kézifékkar egyidejűleg működteti az első és hátsóféket, a lábfékkar pedig csak a hátsóféket. (Részletesebb információk a BMW integrál ABS-ről a későbbiekben és a BMW 2001 motorkerékpárprogram 11-es fejezetében, a csatolt CD-n).

A túramotor kényelem új csúcsszinvonalat fémjelez

Eredmény: Az új K 1200 RS még jobb lett. E sport túramotorkerékpár kényelme, melynek motorja és futóműve változatlan maradt, kategóriájának új csúcsszintjét fémjelzi. A K 1200 RS ugyanakkor nem csak kényelmesebb, hanem az EVO fékberendezés és integrál ABS-nek köszönhetően biztonságosabb is lett. Nem kevés motorkerékpár rajongónak lesz az a véleménye majd, hogy – szebb is lett...

Nagyobb szélvédő és új homlokborítás

A szél és időjárási viszontagságok elleni védelem javítása miatt teljesen megváltozott az új K 1200 RS felső homlokborítása és szélterelője. A szélvédő alsó vízszintes szélessége 300-ról 320 mm-re, felül pedig 380-ról 430 mm-re növekedett, míg a függőleges méret 380-ról 425 mm-re nőtt. Ez több mint 20 százalékos felületnövekedésnek felel meg, 130 helyett 160 cm2.

A szélvédőt a korábbihoz hasonlóan egy állítókarral két állásba lehet beállítani. A szélvédő beállítási magassága alsó helyzetben 410 mm-ről 470 mm-re, felső helyzetben pedig 480 mm-ről 525 mm-re változott. A nagyobb felületű szélvédő lényegesen jobban védi a vezető felsőtestét
a széltől és időjárási viszontagságoktól. 

Légellenállás optimalizálás szélcsatornában

A szélcsatornában nem csak az új szélvédő, hanem természetesen a megfelelően illeszkedő, új felső homlokborítás légellenállását is  optimalizálták. Ennek megfelelően az új formatervezésű, felső borításban elhelyezett irányjelzők kicsit fel és befelé vándoroltak, mely 
egy keskenyebb  megjelenési képet kölcsönöz. Ennek ellenére sikerült a szélcsatornában nagyon sok aprómunkával a felső homlokborítás oldalsó részeit úgy kialakítani, hogy ugyanolyan tökéletes maradjon a kéz és alkar védelme, mint korábban volt.  

A BMW formatervezés a homlokborítás és szélvédő új konstrukcióját egy új forma meghatározásához használták fel: a két olajhűtőt BMW vese mintájára a borításban helyezték el. Újonnan formatervezett a műszerfalborítás és belső borítás is, mindkettőt a jármű színére fényezték és még elegánsabb a megjelenésük. A K 1200 RS új arcát képviseli a két kormányon elhelyezett tükör is, melyek megnövelt felülete a jobb hátralátást és az aktív biztonságot növelik.

Három szín

Három szín kiválasztására van lehetőség a K 1200 RS motorkerékpárnál: éjfekete uni, pacifikkék 2-metál, és egy kétszínű fény, fagykék-metál / marrakpiros 2 uni; az ülés mindegyik esetben fekete.

Számítógépes szimuláció az ergonómia javítására

A nagyon tartalmas és legmodernebb számítógépes szimulációnak köszönhetően a következő intézkedések születtek az ergonómia javítására:

Az eddig opcióként és különleges felszerelésként ajánlott komfortkormány ( lásd a a BMW 2001 motorkerékpárprogram 9. fejezetét a csatolt CD-n) most szériafelszerelés, az eddig gyártott szériakormány pedig kívánságra opcióként kapható, mint „alacsony kivitelű” kormány.

A vezető lábtartó 30 mm-rel, az utas lábtartó mintegy 20 mm-rel került lejjebb. Megnövekedett a térdszög és kényelmesebbé vált ülés közben a lábtartás.

Az eddigiekhez hasonlóan három csavarral állítható a vezető lábtartója: 
26 mm-rel függőleges és 30 mm-rel vízszintes irányban.

A vezetőülés, hasonlóan a korábbihoz, 770 vagy 800 mm-es magasságra állítható. Az eddig ügyfélkívánságra kapható komfortülés  (leírás a 9.fejezetben) opcióként ajánlható.

Kívánságra sebességszabályzó automatika

A különleges kivitel és tartozék ajánlati tartalma a koffertartótól a poggyásztartón, poggyászkoffereken keresztül a fűthető markolatokig, riasztóig, tanktáskáig és koffer belső tartózsákig terjed. Rendelhető szélesebb hátsó kerék is, 5,50 x 17 MTH / 180/55 ZR 17-es gumiabronccsal. Hasonlóan a K 1200 LT –hez az új K 1200 RS-hez is rendelhető sebességszabályzó automatika.

					
Az új R 1150 R
Vezetési élményt nyújtó roadster

Még dinamikusabb, attraktívabb és agilisabb lett az új R 1150 R, melyet a 2000-es müncheni INTERMOT kiállításon mutattak be először. Az öltözék nélküli Roadster modell a sikeres R 1100 R utódaként lépett fel, melyből az R 850 R típussal együtt összesen mintegy 53000 db készült hat év alatt.

Még erősebb boxermotor – természetesen szabályozott katalizátorral

Az új R 1150 R boxermotorja, hasonlóan a teljes hajtáslánchoz az 1999 őszén bemutatott R 1150 GS-től származik, és még erősebb, mint az R 1100 R. A négyszelepes – kéthengeres teljesítménye 6750 f/p-nél az eddigi 59 kW-ról (80LE) 62,5 kW-ra (85LE) nőtt, maximális nyomatéka 5250 f/p-nél 97 Nm-ről 98 Nm-re nőtt. Különösen említésre méltó, hogy a motor nyomatékfelfutása majdnem a teljes fordulatszám tartományban telítettebb. Így a 3000 f/p – 6500 f/p tartományban folyamatosan több mint 90 Nm áll rendelkezésre, mellyel jelentősen megnőtt ebben a lényeges fordulatszám tartományban a motor húzóereje.

A teljesítménynövekedésnek az R 1150 GS-hez hasonlóan egy sor oka volt. A módosított motor hengerűrtartalma 1085 ccm-ről 1130 ccm-re nőtt, a digitális motorvezérlést az MA 2.4 Motronic végzi. A teljesítménynövekedés kerek 50%-a köszönhető az új krómozott nemesacél kipufogórendszernek, melyet az R 1150 GS-től vettek át. Természetesen az R 1150 R is, mint 1997 óta minden új BMW motorkerékpár a világszerte szériában bevezetett szabályozott katalizátorral rendelkezik.

Az olajhűtő az oldalsó tankborításban kapott helyet

Mindkét optimális méretű olajhűtő a tank oldalsó borításában lévő kedvező légellenálású légcsatornában kapott helyet, és pompásan illeszkedik a teljes arculatba. A légcsatornák  formája olyan, hogy az olajhűtő mögött kiáramló meleglevegő a vezető előtt áramlik el.

Új sebességváltó, sportos  hatodik fokozattal  

Az R 1150 R szintén rendelkezik az új hatfokozatú váltóval. Az R 1150 GS-től eltérően itt rövidebb a hatodik fokozat és így sportosabb. A kényelmesebb túramotorozást szolgáló nagyobb áttételű overdrive hatodik fokozat opcióként rendelhető.

Új futómű – még nagyobb stabilitás, könnyebb kanyarkezelhetőség

Az új Roadster modellnél bekövetkezett fejlődés nem csak a meghajtásnál, hanem  a futóműnél is jelentkezik. Az R 1150 R erősebb, még stabilabb és még jobban kezelhető kanyarban. Az első rugóstagot, melyet mint korábban a teljesen egyedi BMW telelever kivitelt, fokozatmentesen állíthatunk, a vezetési stílus és terhelés függvényében. A paralever hátsólengőkar szintén új hátsó rugóstagját is fokozatmentesen lehet a csillapítás és rugófeszítés függvényében az eddigiekhez hasonlóan állítani ( most hidraulikusan, kézi szabályozó-kerékkel).

Új EVO elsőkerékfék – 20 százalékkal nagyobb fékteljesítmény

Az R 1150 R motorkerékpárnál az új fejlesztésű EVO-fékberendezés az első kerékhez kerül, és mintegy húsz százalékkal megnöveli a fékteljesítményt. Ugyanakkora fékteljesítmény eléréséhez mintegy 15 %-kal kevesebb erőkifejtés szükséges. Az R 1150 R első féke már csekély ujjnyomásra is reagál, melynek sportos vezetési élménye a hosszú távolságokon is megmarad.

Kívánságra az új BMW integrál ABS 

Az új EVO fék ideális partnere a forradalmian új BMW integrál ABS-nek, 
mely az R 1150 R kivitelnél mint részben integrál ABS rendszer, opcióként rendelhető meg. Az integrál ABS a legújabb ABS technológiát köti össze a teljesen új elektromos fékrásegítővel és az integrál rendszerben elhelyezett adaptív elektronikus fékerőelosztóval. A részben integrál rendszernél, mint az R 1150 R-nél, a kézifékkar mindkét kerékre hat, míg a lábfékkar csupán a hátsókerékre.

Tank, ülés kormány vagy kerék – szinte mind új 

A kerek krómozott fényszóró és szintén az R 1100 R-től átvett szép formájú és áttekinthető szerelvényfal kivételével az R 1150 R szinte mindenben új. Ilyen például az első, két részből álló sárvédő, az R 1100 S-nél alkalmazott öt duplaküllős, alumínium könnyűfémkerék, valamint a benzintank, melynek űrtartalma 1,5 literrel, 20,4 literre nőtt, mely mintegy 360 km megtételét teszi lehetővé egy tank üzemanyaggal. Az új kétrészes ülés magassága 800 mm a vezetőnél; rendelni kívánság szerint 770 mm magasságú vezetőülést is lehet.

A teljes ergonómiai kialakítás, különösen a szélesebb kormány nemcsak a sportos koncentrálást és egyidejű kényelmes, nyugodt tartást, hanem az R 1150 R döntően kitűnő menettulajdonságát is biztosítja. A kormányarmatúrák az R 1150 GS-től származnak, valamennyi kezelőszerv a markolatban foglal helyet, a kuplung- és a kézifékkar négy fokozatban állítható.    

Különleges felszerelésként többek között az alábbiak rendelhetők:
Komfort utasülés, elektromos csatlakozóaljzat, hengervédő, systemkoffer, koffer belsőzseb, tanktáska, softcase, rakodórekesz, mely az utasülés levételekor letakarja a hátsó keretet és amelyre például ráfér egy nagyobb felcsévélt poggyász.

A forma minőségi jel az  R 1150 R-nél

Már az első pillantásra feltűnnek az új formatervezés R 1150 R-re vonatkozó különleges minőségi jelei. A hangsúlyozottan sportos vonalvezetés az erőteljes, de könnyed formák mély érzésű karakteres vonást kölcsönöznek az új Roadster megjelenésének. A következetes vonalvezetés az első sárvédőnél indul és a profi módon formatervezett, külön egységet képviselő integrált olajhűtőn, a markáns megjelenésű tankon, valamint a csábító kétrészes ülésen és a jármű baloldalán a hátsó dobbal majdnem párhuzamosan elhelyezkedő alsó ülésperemen vezet tovább; majd a hátsó kerék feletti rövid lebegő hátsórésznél ér véget. Az újonnan konstruált acél vázkeretből épített karcsú formájú telelever hossztartónak és a kerekeknek köszönhetően már az R 1150 R megpillantásakor kedve szottyan az embernek megismerkedni a vezetés élményével...

Az R 1150 R három különböző színben kapható, éspedig atlantakék-metál, sáfránybézs (vagy kívánság szerint fekete) üléssel, piros-3 metál fekete üléssel és éjfekete fekete (vagy kívánság szerint sáfránybézs) üléssel.

Sportosabb - kompromisszum nélkül a kényelem és túraalkalmasság mellett  

Az új Roadster modell sportosabb lett a kényelemre és túraalkalmasságra vonatkozó kompromisszumok nélkül. Egyesíti a high tech és összetéveszthetetlen egyéni külsőt. Az új BMW 1150 R a vezetés tiszta élményének motorkerékpárja...

Az R 850 R változatlanul programban marad
Búcsúzik az attraktív R 1100 R különleges modell

Mialatt az R 850 R a jelenlegi külsővel változatlanul a programban marad, a számos szimpatizáns miatt 2000 év végén egy R 1100 R búcsúmodellel jelent meg a BMW, ez egy atraktív különleges kivitel, mely R 850 R változatban is kapható. A különleges kivitel vagy elefántcsont színben kapható, a tank oldalán és az oldalsó borításokon fekete kézi kontúrfestéssel, vagy éjfekete kivitelben, fehér kézi 
konturfestéssel. Fentieken túlmenően keresztküllős kerekekkel és krómozott szelepfedéllel rendelkezik.

Az új R 1200 C Independent
Extravagáns Cruiser

Még jobban csillogó krómelemek, exkluzív alumíniumkerekek, szólóülés, ovális tükör, pótfényszóró, speedster szélterelő és két extravagáns kétszínű, elefántcsont/barack metál, vagy mandarin/grafit metál szín, ezek jellemzik az R 1200 C independent változatot. Ezzel a modellel a BMW kibővíti 2001-es modellprogramját és az „egyéni arculat ügyfélkívánságra” programnak is eleget tesz.

Új fokmérő az aktív biztonság és féktechnológia területén:
BMW motorkerékpár a forradalmian új integrál ABS fékkel

12 évvel az első ABS rendszer világpremierje és hét évvel a továbbfejlesztett ABS II bevezetése után a müncheni INTERMOT kiállításon 2000 szeptemberében mutatta be a BMW a BMW integrál ABS berendezést, mely forradalmian új fékberendezés a motorkerékpárok között. A BMW és az FTE automotive Kft által a bajor Ebernben közösen kifejlesztett integrál ABS a féktechnológia és ezzel a motorkerékpározás aktív biztonságának területén új mércét állít fel.
Amíg az ABS a motorkerékpáros világ egyéb területein szinte ismét eltűnt, addig ma a BMW  teljes motorkerékpárválasztékát sorozatgyártású, vagy opcionális ABS berendezéssel ajánlja. 1988 óta eddig több mint 250 000 ügyfél döntött az ABS-szel szerelt motorkerékpár mellett, - ez meggyőző mennyiség. Az új BMW integrál ABS 2001-ben a K 1200 LT, K 1200 RS és R 1150 RT modellekbe mint szériakivitel kerül beépítésre, az R 1100 RS és R 1150 R modellekbe opcióként rendelhető.

	ABS fékrásegítővel, integrál fékrendszer és adaptív fékerőelosztás

A BMW integrál ABS az új, továbbfejlesztett, harmadik generációs ABS műszaki lehetőségeit használja fel és ezt kiegészítő funkciókkal köti össze. Ennek alapján egy teljesen új elektro-hidraulikus fékrásegítővel,  egy  integrál fékrendszerrel, melynél a kézifékkar vagy lábfék az első és hátsófékre hat egyidejűleg, valamint adaptív fékerőelosztással rendelkezik. A teljes vezérlő elektronika és elektrohidraulika  egy úgynevezett nyomásmodulátorban, komplett burkolatban foglalnak helyet.

A BMW integrál ABS-szel egyidejűleg az új EVO fékberendezés (Evolution) is piacra kerül, melynek mintegy 20%-al  nagyobb a fékteljesítménye. Az integrál ABS még könnyebb mint a II.generációs ABS, gyorsabban és egyenletesebben szabályoz, a vészfékezéseknél – tehát az előre nem látható teljes fékezésnél – egyenes futásnál még jobban rövidíti a fékutat és egyúttal megakadályozza a blokkoló kerék miatt bekövetkező bukást. Különösen a hirtelen változó útfelületnél, mint a száraz és nedves útfelület, észlel gyorsabban és megbízhatóbban az integrál ABS berendezés mint a vezető.

Rendes üzemi körülmények mellett sokkal csekélyebb fékműködtetési erőkről gondoskodik a kényelmesebb és az utazási körülményekhez jobban illeszkedő fékhasználattal. A fizika egyes törvényeit az ABS sem tudja figyelmen kívül hagyni. ABS-szel, vagy anélkül – kanyarokban történő döntött motorozásnál csak meggondoltan fékezhetünk.

Bár az új integrál ABS több funkcióval rendelkezik, a kerekeken lévő szenzorokkal és szenzorgyűrűkkel együtt összesen 4,36 kg-al, több mint 20 %-al könnyebb mint az ABS II (5,96 kg).

Integrál ABS fékrásegítővel:
csekélyebb a fékműködtető erő és még rövidebb  fékút

A könnyebb mechanikus elemek és ennek megfelelően csekélyebb aktiváló energia segítségével az új ABS még gyorsabban leszabályozza blokkolásveszélynél a féknyomást. A BMW integrál ABS mindezek mellett kerekenkénti fékrásegítővel rendelkezik. Ezek villanymotor által meghajtott hidraulikaszivattyúja arról gondoskodik, hogy a csekélyebb kézi- vagy láberő gyorsabban hozza létre a maximális féknyomást, mint egy hagyományos ABS nélküli fékberendezés, lerövidítve ezáltal a fékutat, hogy az ütközést elkerülhessük. Már 0,1 másodperccel rövidebb nyomás leszabályozás csaknem három méterrel csökkenti 100 km/h sebességről a fékutat. 

Integrál fékberendezés:
Egy fékkar működteti az első- és hátsó féket 

Az ABS optimális kihasználásához eddig teljes erővel működtetnie kellett a motorkerékpár vezetőnek az első fékkart és a hátsó féket, a blokkolási határ szabályozási tartományában történő maximális lassulás érdekében. Az új integrál ABS most mindkét fékrendszert összeköti, és a jövőben két különböző kivitelben kerülhet legyártásra: 
	
A K 1200 RS, R 1100 S, és R 1150 R sportosabb modelleknél mint részben integrál rendszer, amikor a kézifékkar az első és hátsóféket működteti, a lábfék pedig, mint eddig csak a hátsó kerékre hat. 

A teljes integrál rendszer esetében, mellyel a K 1200 LT és R 1150 RT kivitelt szerelik, mind az elsőfékkar, mind a lábfékkar egyidejűleg hat az első és hátsókerékfékre. Ezáltal az olyan vezetők, akik – mint azt a gépkocsinál megszokták – inkább csak a lábféket használják, ezáltal az elsőkerék érezhetően nagyobb lassulási hatását használaton kívül hagyják, állandóan mindkét kerék fékhatását élvezhetik.

Világújdonság: az adaptív fékerőelosztás a terheléshez illeszkedik

A motorkerékpárnál a kerékterhelés fékezésnél lényegesen erősebben hat az első kerékre, mint a gépkocsinál.  
Ez azt jelenti, hogy száraz útfelületen történő teljes fékezésnél a fékteljesítmény mintegy 80 vagy ennél is több százaléka az első kereket terheli.

Az integrál rendszer mindkét kivitele össze van kötve egy járműspecifikus, dinamikus és adaptív fékerőelosztással – ez a motorkerékpárgyártásban világújdonság. Ez a rendszer a nyomást a mindig átvihető fékerőnek megfelelően optimálisan továbbítja a kerekek felé. Ezáltal megnő a motorkerékpár fékstabilitása, mindkét gumiabroncs megőrzi a lehető legnagyobb oldalvezetést, egyenletesebbé válik a gumik és fékbetétek kopása. Kanyarban történő fékezésnél javul mindkét kerék egyenletes súrlódási együtthatójának kihasználása és a menetstabilitás. A fékerőelosztás 
alkalmazkodóképes, így minden terhelési körülményhez illeszkedik. Így csomaggal és utassal történő motorozásnál a nagyobb hátsótengelyterhelés nagyobb fékhatással használható ki a hátsókeréknél.

15-20 százalékkal nagyobb teljesítményű EVO fékberendezés. A kézifékkart működtető erő mintegy 50 százalékkal csekélyebb

Minden, szériában integrál ABS-szel gyártott, illetve opcióként szerelt modell, EVO első fékkel rendelkezik.
Az új EVO első fék két nagyobb (320 mm átmérő) féktárcsával rendelkezik, típustól függően 15 – 20 százalékkal nagyobb fékteljesítményt biztosít. Ugyanolyan fékteljesítmény eléréséhez kb. 15 százalékkal kevesebb működtető erő szükséges, úgy hogyha ez fékerőszabályzóval van kombinálva, akkor 50 százalékkal csökken a kézierő szükséglet, mely által egy különösen jó hatásfokú és kényelmesen kezelhető fékberendezés áll rendelkezésre. Az EVO fékberendezésnek még további előnyei is vannak: A szinter fékbetétek élettartama kb. 50%-kal több, a nyomáspont érzékenység mintegy ötven százalékkal biztosabb. Ezen kívül a berendezés 10 százalékkal könnyebb, ami az első kerék csekélyebb rugózatlan tömegén keresztül kezelési előnyöket jelent.

A BMW integrál ABS magas biztonsági igényeket elégít ki

Az integrál ABS megfelel a BMW magas szintű biztonsági igényeinek. Már a gyújtás bekapcsolásánál önteszt lép életbe. Az integrál ABS menetközben is állandó önellenőrzést végez és a hibás működést haladéktalanul jelzi ellenőrzőlámpák segítségével a műszerfalon. Ellenőrzi a hátsó világítást, féklámpát, valamint a megfelelő fékfolyadék-szintet.    

Az integrál ABS meghibásodása esetén mindig megmarad egy tartalék fékfunkció. Bár nagyobb erővel kell a vezetőnek a féket működtetni, az így elért lassulási értékek lényegesen a törvényes követelmények felett maradnak.

Ez vonatkozik a kikapcsolt gyújtás melleti manőverezésekre is.

A BMW integrál ABS könnyíti az optimális fékezést és ezáltal biztosabbá teszi a motorozást. Talán gyorsabban kifizetődik, mint bárki gondolná. Már a bukás utáni kárösszeg is többe kerül, mint az ABS felszereltség. A vezetőt, utasát, vagy más közlekedésben résztvevőt érintő ennél is súlyosabb következmények megakadályozása esetében akár megfizethetetlen lehet az ABS...

Összefoglalva az új BMW integrál ABS előnyeit:

•	Megbízható blokkolásgátlás
•	Gyorsabb ABS szabályozás
•	A hátsó világítás és féklámpa folyamatos felügyelete
•	A hátsó világítás meghibásodásánál tompább féklámpa üzemmód
•	Mintegy 20 %-kal nagyobb fékteljesítmény és kb. 15 %-al kisebb kézierőszükséglet ugyanolyan fékteljesítménynél EVO elsőkerékfék esetén.
•	Összesen mintegy 50 százalékkal alacsonyabb fékműködtető erő a fékrásegítő és EVO fék segítségével.
•	Gyorsabban felépülő féknyomás és nagyon jó lassulási érték a fékrásegítő és integrál fékberendezés használatával.
•	A járműkaraktertől függő teljes vagy részben integrált rendszer.
•	Csak az egyik fékműködtető kar esetén is maximális két kerékre ható fékhatás az integrál rendszer segítségével
•	Mindkét fék egyenletes terhelése az integrál rendszer használatával
•	A fékerők tökéletes elosztása az első és hátsó kerékre az adaptív fékerőelosztás segítségével.
•	A mindenkori terhelés figyelembevétele adaptív, tanulóképes fékerőelosztással.
•	A kerekek maximális oldalvezetése az adaptív fékerőelosztással.
•	Még összetettebb és több mint 20 százalékkal könnyebb összsúly.
•	A teljes rendszer folyamatos felügyelete az önellenőrző rendszer segítségével.